钦定古今图书集成/明伦汇编/氏族典/第489卷 > 《郑樵通志》 > 射稽
## 钦定古今图书集成/明伦汇编/氏族典/第489卷 > 《郑樵通志》 > 射稽

按《韩非子》：“宋王筑武宫，讴癸倡，行者止观，筑者不倦。
王闻，召而问之。对曰：‘臣师射稽之讴，又贤于癸’。王召
射稽，使之讴，行者不止，筑者知倦。王曰：‘其讴不胜如
癸美，何也’？对曰：‘王试度其功，癸四板，射稽八板，擿其
坚，癸五寸，射稽二寸’。”